today 22ct 24ct gold silver price in hyderabad 23rd september 2019
Today Gold Rate: వామ్మో.. రూ.50,000 పైకి వెండి.. భారీగా పెరిగిన బంగారం ధర!
బంగారం ధర పరుగులు పెడుతోంది. పసిడి ధర గత మూడు రోజులుగా పెరుగుతూ రావడం గమనార్హం. ఇకపోతే గత కొన్ని రోజులుగా స్థిరంగా ఉంటూ వచ్చిన వెండి ధర మాత్రం ఈ రోజు భారీగా పెరిగింది. రూ.1,300కు పైన పరుగులు పెట్టింది.
Samayam Telugu | Updated:
Sep 23, 2019, 11:45AM IST
హైలైట్స్
మూడో రోజూ పైకి కదిలిన బంగారం
వెండి ధర మాత్రం భారీ పెరుగుదల
అంతర్జాతీయ మార్కెట్‌లో బంగారం ధర పైకే
1,521 డాలర్ల సమీపంలో కదలిక
పసిడి ధర పరిగెడుతూనే వస్తోంది. హైదరాబాద్ మార్కెట్‌లో సోమవారం పది గ్రాముల 24 క్యారెట్ల బంగారం ధర రూ.110 పెరుగుదలతో రూ.39,400కు చేరింది. గ్లోబల్ మార్కెట్‌లో బలమైన ట్రెండ్ సహా దేశీ జువెలర్లు, రిటైలర్ల నుంచి డిమాండ్ పెరగడం బంగారం ధరపై సానుకూల ప్రభావం చూపిందని మార్కెట్ నిపుణులు పేర్కొంటున్నారు.
అదేసమయంలో 10 గ్రామలు 22 క్యారెట్ల బంగారం ధర కూడా రూ.110 పెరుగుదలతో రూ.36,140కు చేరింది. బంగారం ధర పెరిగితే వెండి ధర మరింత పరుగులు పెట్టింది. కేజీ వెండి ధర ఏకంగా రూ.1,306 పెరుగుదలతో రూ.50,071కు ఎగసింది. పరిశ్రమ యూనిట్లు, నాణేపు తయారీదారుల నుంచి డిమాండ్‌‌ పుంజుకోవడం ఇందుకు కారణం. విజయవాడ, విశాఖపట్నంలో కూడా ధరలు ఇలానే ఉన్నాయి.
ఢిల్లీ మార్కెట్‌లో పది గ్రాముల 24 క్యారెట్ల బంగారం ధర రూ.100 పెరుగుదలతో రూ.38,010కు చేరింది. ఇక 10 గ్రాముల 22 క్యారెట్ల బంగారం ధర పరిస్థితి కూడా ఇలాగే ఉంది. రూ.100 పెరుగుదలతో రూ.36,900కు ఎగసింది. ఇకపోతే పసిడి ధర పరుగులు పెట్టింది. కేజీ వెండి ధర రూ.1,306 పెరుగుదలతో రూ.50,071కు చేరింది.